દુનિયાની સૌથી મોટી રમતની ઈવેંટ પૈકીની એક ફુટબોલ વર્લ્ડ કપ નો ગુરૂવારથી રશિયા ખાતે પ્રારંભ થયો હતો. ભારતીય સમય મુજબ રાત્રે ૮.૩૦ કલાકે સોની ટીવી પરથી મેચનું પ્રસારણ કરાયું હતું.એક મહિનો ચાલનારી આ ટુર્નામેન્ટમાં ચેમ્પિયન જર્મની અને રનર્સ અપ આર્જેન્ટિના ઉપરાંત બ્રાઝિલ તથા કેટલીક યુરોપિયન ટીમ વચ્ચે રોમાંચક મેચો રમાય તેવી અપેક્ષા રખાઈ રહી છે. ચાર વર્ષ દરમિયાન ક્વોલિફાઇંગ રાઉન્ડમાંથી જીતીને આવેલી ૩૧ ટીમ વર્લ્ડ કપ ફાઇનલ્સ માટે ક્વોલિફાઈ થઈ હતી જ્યારે યજમાન રશિયાને આપોઆપ પ્રવેશ મળી ગયો હતો. આ વખતે ફાઇનલ સહિત ૬૩ મેચ રમાશે. ૧૫મી જુલાઈએ ફાઇનલ રમાશે અને એ અગાઉ ત્રીજા સ્થાન માટેની મેચ પણ રમાશે.આ વખતે ચેમ્પિયન ટીમને ૨૫૬ કરોડ રૂપિયાનો જંગી પુરસ્કાર સાંપડશે તો રનર્સ અપ ટીમને ૧૨૮ કરોડ રૂપિયા મળશે. ૩૨ ટીમમાં છેલ્લી રહેનારી ટીમને પણ ૫૪ કરોડ રૂપિયાની ઇનામી રકમ સાંપડશે. ફિફા દ્વારા કુલ મળીને ૨૭૦૪ કરોડ રૂપિયાની ઇનામી રકમ વહેંચાશે. યુરોપિયન લીગ, ચેમ્પિયન્સ લીગ અને અન્ય મેગા ઇવેન્ટમાં વિવિધ ક્લબ માટે રમતા ખેલાડીઓ હવે દેશ માટે રમવાના છે અને તેમની અહીં આકરી કસોટી થનારી છે કેમ કે કરોડો ડોલરના કરાર ધરાવતા આ ખેલાડીઓ પોતાની ક્લબને ચેમ્પિયન બનાવે પરંતુ દેશ આ મેગા ટાઇટલથી વંચિત રહી જાય તેમ બનતું આવ્યું છે.એક મહિના સુધી ચાલનારા આ મહાકુંભમાં ૩૨ ટીમો ભાગ લઈ રહી છે. આ વર્લ્ડ કપમાં જગત ભરનાં ફુટબોલ ચાહકોની નજર સુપરસ્ટાર મેસ્સી, રોનાલ્ડો અને નેયમાર પર રહેશે. ૩૪ વર્ષિય મેસી પોતાનો સંભવતઃ આખરી વર્લ્ડ કપ રમી રહ્યો છે. તેનાં પર તેની ટીમને જીતાડવાનું દબાણ છે. તો રોનાલ્ડો તેની ટીમ પોર્ટુગલને યુરો ૨૦૧૬માં જે રીતે ચેમ્પિયન બનાવી તે રીતે જ તેને સફળતાંનું પુનરાવર્તન કરાવવાનો હશે. તો નેયમાર પણ બ્રાઝિલને પણ સુવર્ણ સફળતા અપાવવાં પર છે.એક મહિના સુધી ચાલનારી આ ઈવેંટમાં એક મહિના સુધી લીગ મેચ અને ત્યારબાદ રાઉંડ ઓફ ૧૬ અને ત્યારબાદ કવાર્ટર ફાઈનલ અને સેમી ફાઈનલ અને ફાઈનલ રમાશે. રશિયા આ ટુર્નામેંટનું યજમાન હોઈ તે વર્લ્ડ કપ માટે આપ મેળે ક્વોલિફાઈ થયું છે. આ ઉપરાંત જર્મની,